প্রশ্ন (৩১/১১১): তাকদীরে ভাল-মন্দ দুটোই লেখা আছে। নেক আমলের দ্বারা কি মন্দ ফায়ছালা থেকে বাঁচা যায়?  -নাহিদ  বাগবাড়ী, গাবতলী, বগুড়া।  উত্তর : নেক আমল ও দোআর মাধ্যমে মানুষের তাকদীরের পরিবর্তন হয়। আল্লাহ বলেন, আল্লাহ যা ইচ্ছা করেন তা মিটিয়ে দেন এবং যা ইচ্ছা করেন তা বহাল রাখেন (রাদ ৩৯)। রাসূলুল্লাহ (ছাঃ) বলেন, দোআর মাধ্যমে তাকদীর পরিবর্তন হয় এবং সৎ আমলের মাধ্যমে বয়স বৃদ্ধি হয় (তিরমিযী, ইবনে মাজাহ হা/৯০, ৪০২২; মিশকাত হা/২২৩৩, ৪৯২৫; ছহীহাহ হা/১৫৪)।